সংঘবদ্ধ একাধিক অসাধু চক্র দুর্নীতি দমন কমিশনের (দুদক) নামে বেপরোয়া চাঁদাবাজি করছে। চক্রের সদস্যরা নিজেদের দুদক কর্মকর্তা হিসেবে উপস্থাপন করে বর্তমান ও অবসরপ্রাপ্ত সরকারি কর্মকর্তা-কর্মচারী, ব্যবসায়ী, ঠিকাদার, ব্যাংক-বীমা ও বেসরকারি প্রতিষ্ঠানে কর্মরত ব্যক্তিসহ বিভিন্ন পেশায় নিয়োজিতদের কাছ থেকে অবৈধ আর্থিক সুবিধা নিচ্ছে। কমিশনের নিজস্ব গোয়েন্দা ইউনিটের তৎপরতায় বেরিয়ে এসেছে এ ধরনের চাঁদাবাজির ঘটনা।